DOI: 10.14457/tu.the.2021.1123
title: ความสอดคล้องในการดำเนินงานตามแผนพัฒนาท้องถิ่นในระดับปฏิบัติการ: กรณีศึกษา เทศบาลเมืองกาญจนบุรี อำเภอเมือง จังหวัดกาญจนบุรี

description: การวิจัยครั้งนี้มีวัตถุประสงค์ เพื่อศึกษาปัญหาและอุปสรรคของแผนพัฒนาท้องถิ่นที่ส่งผลต่อการดำเนินงาน วิเคราะห์ข้อจำกัดที่ส่งผลต่อการนำนโยบายไปปฏิบัติของเทศบาลเมืองกาญจนบุรี อำเภอเมือง จังหวัดกาญจนบุรี และศึกษาแนวทางที่จะนำไปสู่การแก้ไขปัญหาและอุปสรรคของแผนพัฒนาท้องถิ่นที่ส่งผลต่อการดำเนินงาน โดยพิจารณารายละเอียดตามข้อกฎหมาย ระเบียบและแนวทางปฏิบัติในการจัดทำแผนพัฒนาท้องถิ่น กระบวนการจัดทำแผนพัฒนาระดับปฏิบัติการและผลกระทบของการจัดทำแผนพัฒนาระดับปฏิบัติการการวิจัยครั้งนี้เป็นการวิจัยเชิงคุณภาพ โดยการเก็บรวบรวมข้อมูลโดยละเอียดจากการสำรวจเอกสาร (Documentary Survey) และจากผู้ให้สัมภาษณ์ โดยการสัมภาษณ์เชิงลึก (In-dept interview) โดยใช้วิธีการสังเกตการณ์การปฏิบัติงานและสัมภาษณ์ผู้บริหาร ผู้ปฏิบัติงานรวมถึงสมาชิกสภาเทศบาลในคณะกรรมการสนับสนุนการจัดทำแผนพัฒนาท้องถิ่นและคณะกรรมการพัฒนาท้องถิ่น เพื่อทราบทัศนะ ปัญหาและอุปสรรค ข้อเสนอแนะในฐานะที่เป็นผู้ปฏิบัติงานในกระบวนการจัดทำแผนพัฒนาท้องถิ่นผลการศึกษาพบว่า การดำเนินงานตามแผนพัฒนาท้องถิ่น 5 ปี ของเทศบาลเมืองกาญจนบุรีเป็นการเครื่องมือสำคัญในการพัฒนาท้องถิ่นให้เป็นไปอย่างมีแบบแผนและดำเนินงานตามปีงบประมาณที่ได้กำหนดไว้ โดยมีเป้าหมายในการนำปัญหาความต้องการของประชาชนมาจัดลำดับความสำคัญของปัญหาประกอบกับการนำนโยบายของผู้บริหารท้องถิ่นไปช่วยกำหนดแผนงาน/โครงการของเทศบาลให้สอดคล้องและตอบสนองต่อปัญหาความต้องการของประชาชนอย่างแท้จริง โดยในการศึกษาปัญหาและอุปสรรคในการดำเนินงานตามแผนพัฒนาท้องถิ่น 5 ปี ต้องมีกฎหมาย ระเบียบมาเป็นสิ่งกำหนดทิศทางการดำเนินงาน ดังนั้น ผู้วิจัยจึงสรุปปัญหา อุปสรรค และแนวทางการแก้ไขปัญหาและอุปสรรคในการดำเนินงานตามแผนพัฒนาท้องถิ่น 5 ปี ของเทศบาลเมืองกาญจนบุรี ดังนี้1. ด้านข้อกฎหมาย ระเบียบและแนวทางปฏิบัติในการจัดทำแผนพัฒนาท้องถิ่น มีปัญหาการเปลี่ยนแปลงข้อกฎหมาย ระเบียบและแนวทางปฏิบัติในการจัดทำแผนพัฒนาท้องถิ่น 2 ด้านกระบวนการจัดทำแผนพัฒนาระดับปฏิบัติการ มีปัญหาความร่วมมือจากประชาชนในพื้นที่เขตเทศบาลเมืองกาญจนบุรี ปัญหาระบบการทำงานภายในองค์กร ปัญหาการเมืองที่เข้ามาเกี่ยวข้องและปัญหาการนำนโยบายไปปฏิบัติ3. ด้านผลกระทบของการจัดทำแผนพัฒนาระดับปฏิบัติการ เกิดจากผลกระทบจากข้อกฎหมาย ระเบียบและแนวทางปฏิบัติในการจัดทำแผนพัฒนาท้องถิ่นและผลกระทบจากกระบวนการจัดทำแผนพัฒนาระดับปฏิบัติการที่ส่งผลต่อต่อการดำเนินงานตามแผนพัฒนาระดับปฏิบัติการ4. แนวทางการแก้ไขปัญหาและอุปสรรคของเทศบาลเมืองกาญจนบุรี ดังนี้4.1 ผู้บริหารและสมาชิกสภาเทศบาล ได้ดำเนินการประชุมร่วมกับเจ้าหน้าที่ผู้ปฏิบัติงาน เพื่อทำความเข้าใจในข้อกฎหมาย ระเบียบและแนวทางปฏิบัติในการจัดทำแผนพัฒนาท้องถิ่นที่มีการเปลี่ยนแปลง4.2 เจ้าหน้าที่ผู้ปฏิบัติงาน ดำเนินการประชาสัมพันธ์การเปลี่ยนแปลง ข้อกฎหมาย ระเบียบให้กับสำนัก/กอง ภายในองค์กร และประชาชนในเขตเทศบาลเมืองกาญจนบุรี4.3 เทศบาลเมืองกาญจนบุรี ส่งเจ้าหน้าที่ผู้ปฏิบัติงานลงพื้นที่เพื่อทำความเข้าใจกับประชาชนในการดำเนินงานตามแผนพัฒนาเทศบาล โดยใช้วิธีการชี้แจงรายละเอียดของแผนพัฒนาท้องถิ่น 5 ปี4.4 ฝ่ายผู้บริหารปรึกษาหารือกับเจ้าหน้าที่ผู้ปฏิบัติงานแต่ละสำนัก/กอง รวมถึงผู้รับผิดชอบโครงการ/กิจกรรม ประชุมวางแผนเพื่อวางระบบการปฏิบัติงานและกรอบระยะเวลาการดำเนินงานของแต่ละส่วน4.5 เจ้าหน้าที่ผู้ปฏิบัติงาน ได้ดำเนินการชี้แจงและกำหนดระยะเวลาการจัดส่งโครงการ/กิจกรรมที่แต่ละสำนัก/กอง ต้องการบรรจุลงแผนพัฒนาเทศบาล4.6 ฝ่ายบริหาร ฝ่ายนิติบัญญัติ ฝ่ายประชาชนและเจ้าหน้าที่ผู้ปฏิบัติงานมีการประชุมเพื่อพิจารณาโครงการ/กิจกรรม ที่จัดลำดับความสำคัญเพื่อชี้แจงและทำความเข้าใจในเหตุผลความจำเป็นในการคัดกรองโครงการ/กิจกรรม ที่จะนำไปสู่การปฏิบัติ4.7 ฝ่ายบริหารและผู้มีส่วนเกี่ยวข้องกับโครงการ/กิจกรรม ที่ได้รับการอนุมัติงบประมาณแล้วนั้น ลงพื้นที่เพื่อสร้างความเข้าใจให้แก่ชุมชนและประชาสัมพันธ์ให้ประชาชนในพื้นที่ทราบถึงการดำเนินการของเทศบาลเมืองกาญจนบุรี4.8 เทศบาลเมืองกาญจนบุรีจึงยกประเด็นปัญหาที่ประชาชนในพื้นที่เขตเทศบาลเมืองกาญจนบุรีส่วนใหญ่ได้รับผลกระทบมากที่สุดเพื่อชี้แจงเหตุผล4.9 ฝ่ายปฏิบัติงานได้ร่วมกันชี้แจงสร้างความเข้าใจให้แก่ที่ประชุมประชาคมเมืองและประชุมสภาเทศบาลเพื่อให้เล็งเห็นความสำคัญต่อการพิจารณาและคัดกรองโครงการ/กิจกรรม บรรจุลงแผนพัฒนา